
RESPALDO Y SINDICATO 
ABV A FIRMA CAO NOBO 


ESTANDO DEN COMBERSACION 
VENEZUELA A 
PROHIBI TUR VUELO 
PA Y FOR DI ARUBA, 
CORSOU Y BONEIRO 


PARLAMENTARIO ARTHUR DOWERS: 
MAMA BIOLOGICO 
DI COHO TA 
NENGA SU YIU 


MINISTER GLENBERT CROES: 


PROFESIONALNAN A 
IDENTIFICA E PROBLEMA 
CU A CAUSA E BLACKOUT 


TA CALCULA CU OTRO SIMAN 
LO RICIBI RESULTADO FINAL 

D 
iabierna mainta a tuma luga firmamento di un CAO en- 
tre Fundacion Respaldo y ABV. Segun director di Res- 
paldo, Hendrikus van Galen, e sindicato ta hopi profesional 
y nan tin curason riba un bon luga. Esey tabata cla den nan 
palabracionnan, pero tambe nan ta compronde con Respal- 
do ta y tambe ta compronde cu tur cos ta conecta cu otro. 
E ta sigui bisa cu ABV ta social, pasobra e inflatiecorrectie ta 
bira cierto suma. Esey ta nifica cu esunnan cu tin un salario 
mas abao, ta haya un porcentahe mas ariba den su salario, 
cual Van Galen a haya hopi bon di e sindicato. Esun cu tin 
mas tin cu duna na esun cu tin menos. 


Ta importante pa cambia un CAO. Van Galen a bisa cu tabatin 
varios factor cu a evita esey, manera e pandemia, e prob- 
lema di verblijf, etc. Aworaki por cambia un tiki, el a indica. 
Por coregi cos manera “inflatie”, voorjaarsbonus, pensioen- 
bijdrage, etc. Esey ta un punto importante y tambe por bira 
hopi mas eficiente y realistico den cierto cosnan cu ta haci. 


Di parti di Gina Maduro, presidente di ABV, ta masha contento 
cu a firma un protocol cu Respaldo, despues di tur e turbu- 
lencia cu a pasa aden. Tabatin hasta un departamento cu 
mester a cera. Los di tur e situacion aki toch por a yega 
na palabracion, unda cu tin mehoracion pa e condicionnan 
laboral primario y secundario p’e trahadonan di Respaldo. 


Un di e puntonan sigur como sindicato, ABV tabata pusha y 
p’e miembronan tambe, t’e parti di e prima di pensioen cu 
den e penultimo protocol tabata cu lo hisa esaki den fase. 


Pero debi n’e recorte di 5.5% mester a entrega. A vries esaki 
pero door cu e aña aki october, e contract di pensioen a 
vence, mester a negosha un contract nobo. 


Esey ta pone cu e urgencia tabata pa pusha pa firma e CAO 
aki mas lihe posibel prome cu e periodo pa yega e 10% na 
unda cu e werkgeverspremie ta bira 10% y e werknemer- 
spremie ta bira 5% caba cu ta un total di 15%, mescos cu 
hospital, mescos cu Imsan, unda cu por negosha e pensio- 
encontract mas comodo y husto, como tambe mantene 
igual. 


ABV kier tene tur condicion igual den cuido y esun cu a keda 
atras ta Respaldo. Cu firmamento di e protocol aki, Respaldo 
lo bay cobra cu terugwerkende kracht entrante prome 
di januari, unda cu algun luna por negosha e contract di 
pensioen husto, unda cu e trahadonan di Respaldo tambe 
merece e 15% y un mehoracion di nan contract di pensioen, 
cual punto ta hopi cardinal pa e sindicato. 


E otro puntonan cu a trece dilanti, cual t’e inflatiecorrectie. 
Door cu aña pasa tabatin inflacion halto, punto cardinal cu a 
pone cu unabes tin inflacion e poder di compra ta bay atras 
y mester mehora e salario. E ora ey a yega na un acuerdo 
na un suma di 105 florin (vastebedrag). Si bay den porcen- 
trahe, no ta yuda esunnan cu salario mas abao. 


Tur e puntonan aki t’e mesun punto cu tin na mesa na 
Hospital y na Imsan, a percura pa mantene nan igual. 


Otro punto cu tin cu pa hopi aña cu no a mira un mehora- 
cion, ta e bereikbaardienst. Pa hopi aña e ta 25 florin pa dia, 
cual no ta cuadra mas cu e temporada aki. A acorda cu e lo 
bira 40 florin pa dia. 


Otro punto ta cu e periodo cu ta paga e periodiek ta bira juli. 
Aki e ta mas social y husto. 


Otro punto ta e CAO textual y tambe teniendo cuenta cu e 
cambionan di ley laboral. Esey ta bezig cu nan. Tin varios 
punto cu a ahusta p’asina haci e CAO aki posibel. 


Loke tambe e trahadonan lo haya ta un signing bonus. Dr. 
van Galen a indica cu e sindicato ta hopi importante pa bay 
riba e bon caminda. Sea cu no tin signing bonus, toch tin cu 
bay na un sindicato. E ta hopi importante. Ta p’esey nan ta 
cu otro pa bienestar di full Aruba. E ambiente ta hopi mas 
miho na Respaldo. E maneho financiero ta hopi bon aworaki, 
segun e director. E wachtlijst y e problema di hopi hende cu 
tin problema den salud mental ta continua. Ta traha hopi 
bon hunto pa haya un bon solucion p’e problematica aki, 
cual no lo sosode pronto. E lo tuma su tempo. 


Na final, Respaldo a firma e CAO cu ABV, concretisando asina 
e acuerdo haci. 


Respaldo y Sindicato ABV a firma CAO nobo 

H 
ende lo puntra ta con por cera un espacio aereo cu ta 
cera 4 aña caba referiendo na e espacio aereo entre 
Venezuela y nos islanan aunke un biaha en recien pasado 
Venezuela kier a habri e ruta pa Aruba, gobierno Arubano a 
nenga pasobra e mecanismo di control pa evita un inunda- 
cion di ilegal no tabata na su luga. E decision Venezolano pa 
mantene e clausura a cay manera un baño di awa friu paso- 
bra tur partido envolvi a kere cu si Venezuela a bay di acu- 
erdo pa bin negosha, cu nan lo tabatin plan serio. 


E prohibicion nobo ta valido te fin di april y ta conta pa tur 
vuelo tanto priva como comercial. 


E siman aki tabatin negociacion tecnico entre Corsou, Aruba, 
Venezuela y Hulanda pa habri e espacio aereo gradualmente 
y culmina e apertura dia 21 di april. 


Segun prome minister Pisas e intencion tabata pa habri e 
frontera maritimo pa Corsou por importa berdura y fruta y 
asina baha prijs di fruta y berdura. 


Awor ta resulta cu henter e historia di e prome minister 
di Corsou tabata un cockamamy story y e Venezolanonan 
no tabatin ningun intencion pa concretisa e apertura pa 
Venezolanonan cu ta pega na Corsou por retorná nan pais. 


T 
a conoci cu hopi biaha cu durante e periodonan aki, ora cu tin ac- 
tividad di Carnaval, hustamente e ora ey ta trata di bin cu con- 
trabanda Aruba por ehempel. 
Siguridad na nos frontera tin atencion di gobierno. P’esey e 
radarkamer lo ta full ocupa durante di e periodo cu tin actividad 
di carnaval, ta loke cu minister Rocco Tjon a enfatisa durante 
conferencia di prensa di gobierno diahuebs. 


TRAHANDO DEN TUR DISTRICTO 
Ta hayando hopi reaccion di doño di negoshi riba e parti 
di vandalismo. E siguridad p’e localnan ta importante, 
no solamente p’e parti di infrastructura. E parti di sigur- 
idad mester ta garantisa p’e comerciantenan local. 


Segun minister Tjon, e draaiboek di Cuerpo Policial ta 
consisti di mas faceta. uno ta semper tin polis cu ta traha 
riba e ruta, pero tin diferente ekipo fisico, cu ta traha 
pafo di e ruta, p’asina por atende cu diferente aspecto. 
Ta conoci cu hopi hende ta bay wak carnaval. Den tur 
diferente districto lo tin mas vigilancia durante e dife- 
rente rutanan aki. 


Estando den combersacion 


Venezuela a prohibi tur vuelo pa y 
for di Aruba, Corsou y Boneiro 


Minister Rocco Tjon: 
Den temporada di carnaval 
lo tin extra atencion riba 
siguridad na frontera 

P 
rome Minister Evelyn Wever Croes ta mama biologico 
di COHO ya cu el a biaha pa Hulanda, a bay di acuer- 
do cu Hulanda, pa mishi cu autonomia di pais Aruba, segun 
miembro di fraccion di AVP den Parlamento, Arthur Dowers 
a señala den conferencia di prensa diahuebs ultimo. 
“Awor nos a bin constata cu mama biologico di COHO, ta 
nenga su yiu. Evelyn Wever Croes por wordo considera e 
mama biologico di COHO ya cu ta su persona a bay Hulanda 
y a bay di acuerdo cu Hulanda caminda practicamente a 
construi un sistema caminda a entrega autonomia di pais 
Aruba. 


Por a mira cu na varios ocasion caba despues cu Evelyn a bay 
Hulanda y a firma varios acuerdo cu Hulanda pa no sola- 
mente bin cu COHO pa Aruba pero cu’ne pa e otro islanan 
tambe y el a bin bek Aruba y cu masha orguyo el a gaba kico 
el a haci na interes di pais Aruba,” Parlamentario Dowers a 
mustra. 
El a sigui mustra cu na varios ocasion den Parlamento, frac- 
cion di AVP a distancia su mes for su mes for di tur cos cu ta 
tumando luga caminda AVP a enfatisa cu ta imposibel cu un 
Prome Minister por entrega autonomia di e pais, sin consulta 
cu Parlamento y principalmente sin consulta cu pueblo. 


“Evelyn no tabatin mandato pa entrega maneho di e pais 
aki na Hulanda y nos a bisa e tempo ey cu ta bay haya tres 
ambtenaar, pues no politico cu tin cu carga responsabilidad, 
no parlamentario of minister pero tres ambtenaar lo por 
dirigi henter e pais aki y e otro paisnan tambe caminda nan 
a wordo forsa pa cay bou di e acuerdo di e Rijkswet COHO. 
Na e momentonan aki nos a constata cu e ley COHO a keda 
segun nan ta bisa, temporalmente a ser poni un banda en 
espera di otro concesionnan cu Aruba lo tin cu bay haci riba 
su mes ya cu otro paisnan tin e Rijkswet financieel toezicht, 
caminda Evelyn tambe a percura pa Aruba cay bou di e 
Rijkswet financieel toezicht, caminda por bisa cu e ley aki 
lo bay tuma over un parti grandi di e poder cu Hulanda lo a 
haya for di e rijkswet aki. 


Mi ta kere cu lo a bon pa tur hende realisa cu aworaki, no 
solamente Evelyn Wever Croes, aunke e mes no ta bisa 
pero su ambtenaarnan ta bisa esaki, esta cu mesun ley di 
Rijkswet COHO cu Evelyn a bay di acuerdo cu’ne, cu no ta 
democratico, cu esaki ta mina autoridad di Parlamento di e 
pais y mas cu tur cos, e ta bay kita e proceso democratico 
di e pais aki. 
Pa motibo cu den e pais aki, den futuro cualkier Parlamento 
of gobierno cu bin, lo mester cana segun e liña stipula pa 


tres ambtenbaar y nos a mira ultimo tempo diferente desa- 
royo caba wordo implementa cu a wordo palabra bou di 
COHO, por ehempel diferente cambio haci cu belasting pura 
pura na fin di aña, cu a trece fuera di confusion, hopi bruha- 
mento den e pais y cu lo bay tin su consecuencianan den 
dia- y simannan nos dilanti. 


AVP ta analisando tur e consecuencianan y sin duda nos lo 
bin bek pa informa pueblo di e forma con Prome Minister 
y su gobierno ta sigui presiona pueblo y den e proceso 
entregando autonomia di nos pais. 
Ta importante pa nos pueblo realisa cu un partido cu ta 
para pa democracia, un democracia caminda dignidad di 
e ser humano tin cu wordo respeta y ningun politico por 
tin e libertad pa simplemente entrega autonomia, entrega e 
libertad di su hendenan pa haci escogencia pa tres ambte- 
naar na Den Haag, pa motibo cu Evelyn a bay presta placa 
cu e kier a gasta na forma bruto. 
Loke AVP a para p’e den pasado awe ta wordo confirma 
pa ambtenaarnan di Aruba, kendenan antes tambe a cana 
hunto y a baila segun Evelyn ta toca y awe nan tin cu sali 
papia anto e mes ta keda scondi ya cu Evelyn no por bin bisa 
pueblo awor cu loke e kier a haci ta puro porkeria. 


Na momento cu AVP a bay Sint Maarten ya e tempo ey 
tabata plania pa bay pasa e Rijkswet aki pero na eynan AVP 
a Sali mustra cu e cos aki no por ya cu e ta enpugna cu e 
derechonan fundamental di e procesonan democratico di 
nos pais,” Parlamentario Arthur Dowers a mustra. 


Parlamentario Arthur Dowers: 


Mama biologico di COHO ta nenga su yiu 

F 
uera di e camaranan cu lo ta instala rib’e 
rutanan di carnaval, Cuerpo Policial lo bay 
tin suficiente polis trahando fisicamente du- 
rante di e diferente actividadnan, segun min- 
ister Rocco Tjon. 


Pero naturalmente e ‘camararoom’, caminda 
cu lo monitor tur e imagennan, lo ta en bibo 
tambe. Na mes momento cu señala algo, tin 
polis ta traha den e espacio aki cu por dirigi 
mesora. Literalmente nan por mira movecion 
cu algo lo por bay pasa y mes momento nan 
por dirigi un patruya. 


No ta depende mas di un ciudadano cu ta bay 
haci un yamada y meld. E agente policial mes 
ta señala esey riba e camaranan y por dirigi 
su patruya. 


E mandatario a indica cu lo instala 50 camara 
riba full e ruta. No lo bay ta riba e ruta so, sino 
tambe e cayanan patras of dilanti di e ruta, 
caminda cu ta conoci cu hopi biaha persona 
por bay busca algo den nan auto of husta- 
mente no riba e ruta, e problema ta sosode, 
pero net patras di e ruta, fo’i bista di e agen- 
tenan policial cu ta cana riba e ruta. P’esey e 
camaranan aki lo bay tin nan balor agrega. 


AREA TURISTICO 
Riba e parti di area turistico, e mandatario a 
indica cu ta atende cu esaki door di inverti den 
diferente aspecto. Pero p’e parti camara, tin 
diferente fase di e proyecto aki. 


E fasenan aproba specificamente p’e areanan 
turistico t’esun di area hotelero, na banda 
di lama, pero tambe na banda di e hotzone 
(uitgangsgebied). 


Pa loke ta beachside, ya caba e instalacionnan 
ta completamente cla. Pa loke ta e hotzone, e 
instalacionnan ta cuminsando e luna aki. 


SAN NICOLAS CU CAMARA PERMANENTE 
Di otro banda a aproba esunnan di centro di 
San Nicolas. Ora cu ta papia cu SNBA (San 
Nicolas Business Association), nan tambe a 


Minister Rocco Tjon: 


Cincuenta camara instala tanto paden como pafo dje ruta di carnaval 


aprecia e proyecto aki. 


Esaki tambe lo eleva siguridad y ta hacie mas atractivo tambe pa hende 
bay bishita e area aki. 


E proyecto ey tambe ta aproba caba y e instalacionnan ta cuminsa otro 
siman. Esaki si ta camara cu lo keda colga y no ta kita nan. Hunto cu NV 
Elmar, gobierno ta trahando riba e proyecto cu lo bay acapara camara riba 
tur caminda publico p’asina por eleva siguridad den trafico tambe. 


Por ultimo, e minister a bisa cu ta trahando aworaki riba e fase, vooral p’e 
area aki di Playa, pa loke ta caya grandi, e area caminda e pasaheronan 
di crucero ta yega Aruba, pa por tin full e bisindario aki cu camara. Ta 
en espera aworaki e oferta di SETAR pa por aproba esaki tambe y pa por 
ehecut’e. 

G 
obierno di Aruba a firma un acuerdo cu NV Elmar pa haci posibel pa 
por ekipa ambos ruta di Carnaval (esta Playa y San Nicolas) cu ca- 
mara di siguridad. Esaki ta algo innovativo y haci nunca antes, cual segun 
minister Rocco Tjon di husticia, ta un metodo sumamente di balor agrega 
pa Cuerpo Policial. Esaki ta un temporada extra druk pa Cuerpo Policial y 
a traves di e camaranan aki por facilita nan trabao na un manera eficaz y 
eficiente por dirigi ya caba na momento cu ta señala cu tin cierto distur- 
bio. 


A traves di e camaranan aki ta brinda siguridad n’e publico cu ta bay gosa 
di carnaval, ta loke cu minister Tjon a indica den un video, prome cu e 
conferencia di prensa di gobierno cu a tuma luga diahuebs mainta. 


Prensa tabatin su preguntanan cu no por keda afo. Un di e preguntanan 
tabata si e proyecto di camara aki ta uno permanente of ta pa un rato so. 
E mandatario di husticia a comenta cu e proyecto aki specificamente 


Aunke cu e intencion t’ey pa sigui uza nan den futuro 
Proyecto di camara riba ruta 
di carnaval ta uno temporario 


ta temporario y solamente p’e rutanan di 
carnaval, unda cu lo instala e camaranan. E 
sistema aki ta pa eleva siguridad durante di e 
actividadnan aki. Ley ta brinda e espacio pa 
durante cierto periodo y na cierto localidadnan 
specifico ora tin evento manera carnaval por 
ehempel, cu por haci uzo di esaki, segun Tjon. 


El a agrega cu e fase cu ya caba a aproba na 
San Nicolas, un gran parti lo bay haya camara 
cu lo sigui aloca (permanente). Tin un otro fase 
cu ta trahando riba dje. Segun Tjon, SETAR ta 
buscando e ofertanan y e informacion nece- 
sario pa den henter e centro di ciudad di Playa 
por tin camara. Ta algo cu lo ehecuta hunto cu 
e otro coleganan di e otro ministerionan. 


KICO LO PASA ORA DESARMA 
Esaki ta un proyecto piloto, segun e manda- 
tario. Lo continua cu e proyecto aki, pero lo ta 
uno cu lo acapara full Aruba, vooral e careter- 
anan publico y lo t’e mesun camaranan cu lo 
ta uzando. 


Segun Tico Koolman di NV Elmar, e luznan di 
caya cu ta uza, riba dje tin un socket, unda 
cu facilmente por conecta of desconecta e 
camara. 
Aworaki por pone e camaranan temporario 
riba e ruta. Por djis kita nan y pone nan otro 
caminda. E ora ey so por uza nan, paga e cama- 
ranan y pone otro caminda. Ta un manera hopi 
simpel y practico cu por yega y haci uzo di e 
infrastructura cu Elmar tin caba. 

S 
iman pasa Aruba a conoce e prome Black- 
out pa aña 2023. Esaki despues cu taba- 
tin varios blackout cu a tuma luga e aña an- 
terior. Minister di Labor, Energia y Integracion 
Glenbert Croes a expresa cu e meta di gobi- 
erno ta pa haya sa kico causa e blackout y pa 
yega na un solucion. Den cuadro di esaki tin 
un ekipo di profesional internacional indepen- 
diente, trahando hunto cu e profesionalnan lo- 
cal pa identifica e problema. 


Minister Croes a splica cu hustamente un 
dia prome cu e blackout a tuma luga diabi- 
erna ultimo, e audit cu a laga haci a termina. 
Inmediatamente ora e blackout a sosode, e 
profesionalnan a regresa Aruba y conhunta- 
mente cu e profesionalnan di Utilities, Elmar y 
WEB nan a logra identifica e problema y awor 
nan ta trahando riba e solucion. 


Minister Croes a sigui bisa cu e inversion cu 
a haci ta esun di mas grandi den historia di 
WEB, pues e ta causa frustracion cada biaha 
cu tin un blackout. Ademas di e frustracion, 
e daño cu e blackout ta causa nos economia 
ta hacie inaceptabel pa keda sosode. E inver- 
sion miyonario den WEB tabata hustamente 
pa evita casonan di Blackout. Riba instruccion 
di Minister, a busca ‘independent auditors’ pa 
traha hunto cu profesionalnan local pa identi- 
fica e problema. E meta aworaki ta pa traha un 
plan, pa accion wordo tuma y e roadmap pa 
solucion wordo haya. 


E resultadonan preliminario ta cla, pues ta 
calcula cu pa otro siman lo tin e resultado final. 
Lo tene un rueda di prensa hunto cu e empre- 
sanan pa informa y responsabilisa na comun- 
idad, Minister Croes a finalisa. 


Minister Glenbert Croes: 
Profesionalnan 
a identifica e 
problema cu a 
causa e blackout 


Ta calcula cu otro siman lo 


ricibi resultado final 

HET VERPLEEGHUIS, beter bekend als 
“CMCC of SABA” 
Is op zoek naar een 
KEUKEN MEDEWERKER M/V 


Herken jij je hierin? 


Dan willen wij graag met je 
kennismaken! 


Arbeidsvoorwaarden 
Je werkt in een organisatie die 
constant in beweging is. Je werkt 
zelfstandig, binnen een team met 
voldoende ondersteuning, in 
continu dienstverband. 


Het aangeboden salaris is 
afhankelijk van opleiding en 
ervaring. 


De organisatie heeft goede 
secundaire arbeidsvoor-waarden 
en een goede pensioenregeling. 


Sollicitaties 
Meer informatie over deze functie 
is verkrijgbaar bij dhr. E. Winterdal, 
divisiemanager Facilitaire Bedrijf, 
tel: 597-5701 


Je sollicitatiebrief met Curriculum 
Vitae kan je richten aan: 


ishara.fluonia@sabaruba.org 


T.a.v. Mevr. I. Fluonia, HR manager. 


Uiterlijke datum 
17 februari 2023 


Als keuken medewerker draag je zorg voor het 
verstrekken van aangepaste, gezonde en gevarieerde 
maaltijden voor de bewoners. 


Daarnaast ben je medeverantwoordelijk voor de 
kwaliteit en kwantiteit voor de maaltijden en denk je 
mee over de presentatie van diverse gerechten. 


Functie-Inhoud 
• maakt gerechten en maaltijden klaar volgens de 
gepaste culinaire technieken en/of volgens standaard 
menu’s. 
• Werkt de gerechten af en controleert hun kwaliteit. 
• Werkt onder de verantwoordelijkheid van een kok. 
• Eventueel meedenken met de kok over speciale 
gerechten. 
• Zorgt voor een hygiënische en schone keuken, koel- 
en vriescellen en andere voorraadruimten. 
• Afwas werkzaamheden in de spoelkeuken en 
schoonmaaktaken 


Functie-eisen 
• Je bent een keukenmedewerker met ruime ervaring. 
• Je opleiding is gericht op voedselbereiding op 
• instellingsniveau en je werkt graag in teamverband; 
• Je bent flexibel, overal inzetbaar en hebt een 
• positieve instelling; 
• Je beschikt over communicatieve vaardigheden; 
• Je bent stressbestendig, hebt oog voor detaille en 
• toont veel initiatief 
• Je bent flexibel inzetbaar. 


I 
nstalacion di e camaranan di siguridad, mes- 
ter tin un motibo su tras, ta loke cu prensa 
a indica durante un conferencia di prensa yama 
pa Minister Rocco Tjon y Glenbert Croes, riba 
e echo cu lo instala camara riba e dos rutanan 
principal di carnaval, esta Playa y San Nicolas. 
Minister Rocco Tjon a indica cu si mira e plan di 
maneho di su ministerio, a indica cu ta bay en- 
foca e añanan cu ta bin riba tecnologia. Camara 
di siguridad ta un forma tecnologico cu por el- 
eva siguridad. 


Di un banda, por preveni hopi cos pa pasa. Por 
ehempel riba e ruta di carnaval ya caba fo’i 
trempan, si no tin agente policial den un cierto 
vecindario, e camaranan ya caba por mira cu tin 
un disturbio ta bay cuminsa. E ora ey por dirigi 
e agentenan policial prome cu esaki escala. Ta 
preveni caso pa sosode. 


Na mes momento, unabes cu algo toch pasa, 
tur cos ta graba riba camara. Esey ta nifica cu 
Cuerpo Policial, departamento di recherche 
specificamente, por atende cu e caso en cues- 
tion y por resolve na un manera mucho mas lihe 
y mas eficiente. E tin dos motibo di con ta inverti 
den camara di siguridad. Un punto tambe ta 
cu siguridad den trafico ta keda uno di preocu- 
pacion, segun minister Tjon. Esaki a sali for di 
combersacionnan cu hoofdofficier di Ministerio 
Publico y altocomisario cu lo enfoca riba esaki. 


TRAFICO 
Tur hende por a tuma nota cu e campaña agresivo 
cu Cuerpo Policial ta hibando aworaki di consci- 
entisacion riba e automobilistanan enfocando 
riba e parti alcohol den trafico. E camaranan 
di siguridad cu ta bay ta riba nos camindanan 
publico, en particular enfocando riba e parti di 
siguridad den trafico, lo t’e siguiente paso. 


Asina por mira cu e tecnologia aki ta yuda eleva 
siguridad riba diferente aspecto. 


Minister Rocco Tjon: 


Camara di siguridad ta un forma 
tecnologico pa eleva siguridad 

D 
iahuebs den dia Minister Dangui Oduber conhunta- 
mente cu CEO di Aruba Ports Authority NV (APA), sr. 
Marc Figaroa a reuni cu Royal Caribbean Cruiselines (RCCL). 


Nan dos a forma parti di un delegacion di reino Hulandes. E 
delegacion aki a consisti di Consul Generaal di Hulanda na 
Merca sra. Emmerink, Secretaris Generaal di Buitenlandse 
Zaken, sr. Huijts y tambe directornan di DWH y sra. Eechoud 
cu ta directora di DWH. 
Na e reunion a hiba tremendo combersacionnan caminda 
Royal Caribbean Cruiselines a duna pais Aruba credito pa e 
bunita resultadonan di turismo crucero y a informa na mes 
momento cu Aruba ta e di dos puerto den Caribe cu miho 
performance. 
Nan a recorda con na aña 2021, Minister Oduber hunto cu 
sr. Figaroa, durante pleno pandemia a bishita e oficina di 
Royal Caribbean pa informa nan cu Aruba tin tur protocol 
cla pa asina habri e fronteranan maritimo. E dia di e reunion 
ey no tawata tin ningun empleado na nan oficina principal. 
Tawata solamente e delegacion di Aruba y e team di RCCL. 
Despues di esaki Aruba a bira e prome pais riba nan itiner- 
ario na juni 2021 y awe RCCL ta hopi agradecido pa esaki. 
Royal Caribbean a gradici Aruba pa e vision, e curashi y 
determinacion mustra. 


Pa aña 2022 Royal Caribbean a trece 240.000 turista 
crucero y pa aña 2023 ta proyecta pa trece 310.000 turista 
crucero. Esaki ta un aumento di casi 30% y ta demostra 
confianza den e maneho. 
Minister Dangui Oduber ta gradici e Consul Generaal sra. 
Emmerink, e Secretaris Generaal sr. Huijts pa forma parti di 
e delegacion di Reino. 


Minister Dangui Oduber 


Royal Caribbean Cruiselines lo tin un aumento den 
cantidad di turista crucero pa 2023 di casi 30% 

D 
iabierna den careda di 11or y mey di mainta alarma a wordo bati pa 
un candela den un berghok cerca di un compleho di apartamento. E 
candela hopi lihe a bira grandi y tabata menasando e apartamento cer- 
ca di dje. Hopi lihe a pidi pa presencia di brandweer y polis. 


Na yegada, mesora brandweer a cuminsa combati e candela y a pidi 
pa refuerso di un truck mas di brandweer. E personal di brandweer a 
logra saca dos botter di gas for di den e berghok y a move nan leu di e 
candela. Tambe nan a habri porta di e apartamento na banda pa mira si 
e candela por a pasa bay den e apartamento. 


Polis na e sitio a tuma tur datos y a pidi pa presencia di Elmar. 


Brandweer hopi lihe a domina y a paga e candela. Den e berghok tabata 
tin basta palette y tambe varios material di metal cu a kima. E aparta- 
mento na banda a sufri daño di huma y awa. 


D 
iahuebs algo prome cu 9’or y mey di ano- 
chi. Durante Ora Loco di Santa Cruz, po- 
lis a bin topa cu un homber cu tabata pata 
pata.   E homber tabata causando molester 
den cercania di Santa Cruz Bar. E la trata na 
resisti contra su aresto, pero polis a logra de- 
tene y nan a hib’e patras di ex Diromi’s ca- 
minda transportwagen di polis a busk’e y a 
transport’e pa Warda di Santa Cruz. 
Na yegada na warda di polis, e la wordo di 
biaha hiba den un cel pa asina warda su bura- 
cheria pasa. 


Durante Ora Loco Jump Up Parade 
Homber bou influencia 
haciendo hopi fastioso 
a wordo deteni 


Candela grandi den un berghok 
banda di un compleho di 
apartamento den Tomatenstraat 

A 
mi ta un Cristian Democrata. Esey kiermen cu mi ta kere 
den e dignidad di cada persona, su libertad, su igual- 
dad y e hecho cu ta hunto nos ta logra alcansa nos maximo 
potencial. Si abo ta duna hopi importancia na por ehempel 
un relacion amoroso cu ta satisface, trankilidad den famia y 
felicidad cu bo yiunan, bo ta compronde e esencia di e bon 
comun: e hecho cu relacionnan ta nos rikesa di mas grandi. 


Berdad nos ta busca un bon trabao, vivienda pagabel y 
manera pa tin cuminda riba mesa. Pero nada di esaki por 
yena e bashi den nos curason y ningun rikesa material por 
duna nos un satisfaccion mas grandi cu e calor humano cu 
nos ta sinti ora nos ta cu nos famia of cu nos amistadnan. 


Ta berdad cu nos ta pasa hopi tipo di dificultad. Tin hende 
ta lucha nan salud, otro cu un yiu cu ta den droga, proble- 
manan familiar of simplemente problema financiero. Aunke 
awendia nos por haya hopi diferente tipo di ayudo, e ayudo 
hopi biaha no ta yuda haci bida menos complica. Hustamente 
aki Bijbel por yuda nabega e realidad complica di bida. 


Hopi hende no ta realisa nan mes cu hustamente Bijbel ta 
crea e fundeshi pa nos biba miho cu otro y pa hunto nos 
crea un sociedad mas husto. Mira por ehempel e storia di 
creacion: Dado momento Dios a cuminsa traha shelo, tera y 
animalnan. Pa corona Su obra El a forma e ser humano for 
di e stof di tera. Dios a forma e hende aki na su mes imagen. 
Unabes forma, Dios a supla rosea di bida den nanishi di 
hende y asina hende a bira un ser bibo. 


E simpel storia aki tin un mensahe hopi importante: cada 
persona tin rosea di Dios y cu e rosea aki un chispa divino. 
P’esey no tin nada mas valioso cu bida di un ser humano. E 
rosea di Dios ta expresa cu cada ser humano tin un dignidad 
cu nos no por midi. 


E dignidad aki ta pa tur hende, sin haci ningun tipo di distin- 
cion. E Testament bieu ta bisa cu Dios no ta haci diferencia 
entre persona y e Testament nobo ta bisa na tur cristian cu 


«no tin ni hudiu ni Griego, no tin ni esclavo ni hende liber, 
no tin ni homber ni muhe; pasobra boso tur ta un den Cristo 
Hesus.». 


O sea, e storia di creacion di hende ta hiba na reconoce- 
mento di e idea di “ley pa un, ley pa tur”. Esaki no ta nada 
mas cu e idea di igualdad. Segun e Bijbel e igualdad aki ta 
esencial pa relacionnan y un comunidad husto. Esey no ta 
nifica cu nos no tin diferencianan, pero cu nos mester trata 
otro cu respet, pasobra den e cara di nos prohimo nos ta 
mira e bida cu Dios a comparti cu nos tur. 


Tambe esaki ta nifica cu nos leynan mester refleha e igualdad 
aki, pa sociedad ta realmente husto. Cu esaki den mente nos 
por studia y compronde igualdad mas miho. 


Na mes momento nos mester realisa nos mes cu ta Bijbel ta 
crea e fundeshi pa igualdad cu awe nos ta reconoce como 
parti esencial di un sociedad husto. P’esey ta bale la pena 
studia Bijbel y e pensamento Cristian Democrata pa siña un 
vision alternativo riba kico por eleva bida di nos tur. 


Igualdad ta un concepto biblico 


mr. dr. Ryçond Santos do Nascimento 

R 
epresentante di 9 agencia di Nacionnan Uni ta na Aruba 
pa reuni cu Gobierno, departamentonan publico y semi- 
publico y NGO’s nan. E meta di nan bishita ta pa scucha kico 
ta e necesidadnan di pais Aruba y unda nan lo por asisti den 
implementacion di diferente proyecto. 


Diahuebs 2 di februari, e prome reunion tabata cu Conseho 
di Minister na unda a trece dilanti kico ta e vision di Gobierno 
y e retonan cu tin. Gobierno a duna un presentacion di e 
landspakket y e reformanan cu ta trahando riba dje. Aki ta 
unda e agencianan di Nacionnan Uni a duna un indicacion 
unda nan lo por brinda asistencia. 


Nacionnan Uni ta trahando ya caba pa un tempo cu pais 
Aruba riba varios proyecto y ta wak con e isla ta desaroy- 
ando. Awor pa prome biaha den historia di pais Aruba a bin 
asina hopi agencia di Nacionnan Uni hunto cu e meta pa 
wak unda nan por asisti Aruba mas coherentemente, no riba 
proyectonan separa pero riba un proyecto integral. 


Despues di e reunion cu Conseho di Minister, tabata tin un 
sesion hopi intenso y interactivo cu e hefenan di departa- 


mento y directoranan di sector publico y semi-publico. E 
reunion tabata uno hopi largo pero productivo, na unda tur 
hende a trece dilanti kico nan ta pensa cu Aruba mester 
haci. Aki tambe e agencianan di Nacionnan Uni a indica na 
unda nan lo por brinda asistencia. 


Mas atardi a sigui cu un di dos sesion cu e NGO’s cu ta traha 
riba tereno cultural, caricativo, social y educativo. Durante 
e sesion aki, nan tabata tin e oportunidad pa duna nan 
ideanan di kico mester pasa pa Aruba tin un desaroyo real- 
mente inclusivo cu tur hende por mira progreso y bienestar. 
Aparte di e reunionnan aki, nan tambe tin sesionnan indi- 
vidual cu departamentonan, instancianan y ministernan. 


Na final di e reunionnan, nan lo presenta un rapport must- 
rando na unda nan lo duna asistencia, no solamente pa 
Aruba su recuperacion despues di Covid pero pa sali padi- 
lanti y crea progreso y bienestar pa henter Aruba. 


“Mi ta extremadamente honra cu nan a bishita Aruba pa 
scucha nos necesidadnan y pa wak unda nan por brinda 
asistencia,” Prome Minister Evelyn Wever-Croes a expresa. 


Prome Minister Evelyn Wever-Croes 


Agencianan di Nacionnan Uni a reuni cu GO’s y NGO’s 

A 
ña un caba di habri drechi cu ya bata- 
yanan interesante den domino a surgi. 
E diasabra aki, 4 di december, e Bibamento 
Lekker cu tin di rotonde di Tanki Leendert te 
Nort ta bou menasa dje team duro di pariba 
di brug, e famoso ekipo di Pariba Legends. 
E padrino dje team, e conocedo matemati- 
co den domino Nelson “Snor” Perez, a de- 
clara cu nan lo haci todo por todo pa nan ri- 
val Team Biba Lekker haya sa con ta sinti ora 
bida no ta dje dushi ey mas. 


Esaki t’un wega cu ta bin ta stoba pa basta 
dia caba, y awo a yega ora pa manda pan bay 
forno. E conocedo y mundialmente famoso 
Domino Square Garden situa net n’e grens 
entre Calabas y Kudawecha lo t’e scenario 
diasabra awor, 4 di december, cuminsando 
pa 8’or di anochi, dje encuentro excitante 
y tan spera entre e dos rivalnan aki. Pariba 
Legends ta conoci como un ekipo fuerte, 
resultado di un spinoff di otro team conoci, 
esta Team Snor, y cu tur ora sa buta drama 
y haci e anochi un cos emocionante. Di otro 
banda, Team Biba Lekker t’e variacion fuerte 
bush league di un ekipo conoci den bond bou 
guia di “Biba Lekker Trimon”, y cu tin den nan 
militancia un dje unico certified instructor den 
domino! Cos aki ta priminti di ta un sambom- 
baso total! 


Manera semper, entrada n’e evento aki ta 
completamente gratis, y manera di custumber, 
chef di Domino Square Garden lo percura pa 
deleita un y tur durante halftime cu su snack y 
pasapalonan completamente por nada! Pues 
shonnan amante di bon domino, diasabra 
awor 4 di december, cuminsando pa 8’or di 
anochi n’e unico y mundialmente famoso 
Domino Square Garden! Yega! 


Pariba Legends kier stop Bibamento Lekker! 

R 
ecientemente, Minister di Husticia 
y Asuntonan Social Sr. Rocco Tjon 
a reuni cu dokter forensico Dr. Ricardo 
Scholten y e dokter forensico cu actual- 
mente ta studiando den exterior esta Dr. 
Vincent Latour. Durante e reunion aki a 
ricibi un presentacion amplio y informa- 
tivo tocante e trabounan cu un dokter fo- 
rensico por eherce, como tambe e rol di e 
dokter forensico pa Aruba. Tambe, a rici- 
bi recomendacionnan como tambe algun 
propuesta di con pa drecha algun pun- 
tonan cu tin actualmente. 


Manera ta conoci, Ministerio di Husticia 
y Asuntonan Social, conhuntamente cu 
Departamento di Salubridad Publico 
(DVG) a logra pa Aruba tin su propio 
dokter specialisando desde maart 2022 
pa bira medico forensico pa Aruba. 
Mientrastanto tambe a logra pa contrata 
un medico forensico for di Hulanda desde 
1 di december 2022, esta Dr. Ricardo 
Scholten. 


Durante un reunion positivo, a elabora 
riba e leynan y reglamento huridiconan 
actual cu lo mester wordo revisa y adapta 
pa loke ta e trabounan y responsabi- 
lidadnan specifico di un dokter foren- 
sico. Como parti di e trayecto pa loke ta 
e trabounan forensico na Aruba actu- 
almente, a tene combersacionnan cu e 
diferente socionan pa delinea esakinan. 
A base di esaki a logra señala y deduci e 
necesidad pa un dokter forensico aki na 
Aruba. 


Mirando 
e 
indicacionnan 
menciona, 
ministerio di Husticia y Asuntonan Social 
a tuma e iniciativa pa bin cu un comision 
riba e tereno social como tambe hudi- 
cial, pa asina hunto revisa, adapta y 
forma convenionan entre diferente socio 
pa asina facilita e trabounan di e dokter 
forensico na Aruba. E desaroyo aki tin su 
bentahanan y ta un logro grandi pa cu e 
cadena hudicial, social y medico. 


Minister Rocco Tjon a reuni cu dokter forensico 
Y a ricibi un presentacion amplio pa loke ta e desaroyo di e medico forensico pa Aruba 

D 
espues di un exitoso prome edi- 
cion, Dutch Caribbean Nature Al- 
liance (DCNA) a lansa e di dos edicion 
di BioNews Kids. BioNews Kids ta un 
revista di naturalesa imprimi y online 
gratis pa mucha di 9 pa 11 aña na e 
seis islanan di Caribe Hulandes. E ta 
diseña pa stimula lectura, lanta curi- 
osidad y pa informa mucha tocante e 
naturalesa extraordinario di e seis is- 
lanan di Caribe Hulandes, incluyen- 
do e menasa di esaki. Esaki pa sos- 
tene e programanan di educacion to- 
cante naturalesa di e Organisacionnan 
di Maneho di Area Proteha na Aruba, 
Boneiro, Corsou, Saba, Sint Eustatius 
y Sint Maarten. Ta distribui alrededor 
di 17.500 copia imprimi na Ingles, Pa- 
piamentu, Papiamento y Hulandes na e 
muchanan di e islanan di Caribe Hulan- 
des. Bo por haya aki un version online 
di e dos edicion di BioNews kids. 


Apoyo na Educacion di Naturalesa y 
Consciencia Publico 
E mision di Dutch Caribbean Nature 
Alliance (DCNA) ta pa apoya e 
Organisacionnan di Maneho di Area 
Proteha (parke) na e seis islanan di 
Caribe Hulandes. Un di e metanan di 
DCNA ta pa promove educacion di natu- 
ralesa y consciencia publico. P’esey a 
crea na aña 2022 e prome edicion di 
BioNews Kids, un rama di BioNews, 
cual ta pa adulto. BioNewsta un boletin 
digital mensual gratis cu ta brinda 
actualisacion tocante e ultimo notici- 
anan di naturalesa cu un enfoke riba 
investigacion y monitoreo, evento y 
actividad general relaciona cu e miem- 
bronan di DCNA. 


Revista Multilingual di Naturalesa pa 
Mucha 
Bionews Kids ta un revista gratis 
obtenibel 
na 
Ingles, 
Papiamentu, 
Papiamento y Hulandes pa hoben di 9 
pa 11 aña na Aruba, Boneiro, Corsou, 
Saba, St. Eustatius y St. Maarten. 
E revista ta disponibel atraves di e 


programanan di educacion di natura- 
lesa di e Organisacionnan di Maneho 
di Area Proteha (parke). E meta di 
BioNews Kids ta pa promove lectura na 
e islanan cu un revista cu ta aplicabel 
na e experiencianan di e muchanan na 
e islanan aki cu naturalesa cu nan por 
haya den nan mes cura patras di cas. 


Tema: Terestrico 
E tema principal di e di dos edicion 
di BioNews Kids ta medio ambiente 
terestrico. Entre otro e muchanan por 
lesa tocante e flamingo Caribense y 
e parha tropical piek cora, entre otro, 
y conoce e raton di anochi Barry. E 
revista tambe ta contene actividad 


manera pintura pa kleur, puzzel y un 
actividad di obra di man. Ademas di 
e actividadnan aki, e lectornan por 
cuminsa compronde palabra relaciona 
cu naturalesa y por uza potret di iden- 
tidad di bestia di tera. 


Tuma contacto cu oficial di educacion 
di bo organisacion local di parke na 
su respectiva isla pa haya un version 
imprimi di BioNews Kids of klik aki pa 
e version online. Pa demas pregunta, 
por manda un e-mail na projects.assis- 
tant@dcnanature.org. 


BioNews y BioNews Kids ta conta cu e 
generoso patrocinio di Loteria Nacional 
di Codigo Postal y ta produci pa DCNA. 


BioNews Kids E di dos Edicion publica pa DCNA 

D 
espues di nan bishita cortico pero intensivo na Aruba, Rey 
Willem Alexander, Reina Maxima y Prinses Amalia a sigui 
rumbo pa Corsou cu boto di Marina Real. Na nan despedida, 
Prome Minister Evelyn Wever-Croes, den nomber di Gobierno di 
Aruba y den nomber di tur ciudadano, a gradici Famia Real pa 
nan bishita na Aruba. 


Famia Real tambe a expresa cu nan ta hopi contento, satis- 
fecho y agradeci pa e recibimento cu nan a haya di pueblo di 
Aruba. Mientras nan tawata duna otro man pa despedi, Rey 
Willem Alexander a gradici Prome Minister hopi mes y alabes a 
pidi Prome Minister pa pasa su gratitud na Conseho di Minister y 
tambe na henter e pueblo di Aruba pa ricibi e, su señora esposa 
y nan yiu muhe, Prinses Amelia, cu un caluroso bon bini. 


Rey Willem Alexander y su famia a sinti nan mes hopi na cas y 
nan a sinti tambe cu tin un stimacion y aprecio grandi pa Famia 
Real na Aruba y ta aprecia e forma cu Aruba a ricibi nan. Tambe 
nan a aprecia di mira cu nos hendenan, no solamente tin aprecio 
pa nan sino cu nos ta un pueblo luchado pa bay dilanti. 


Reina Maxima tambe a expresa palabranan di gradicimento pa 
e organisacion y tur locual cu a wordo prepara pa nan yiu muhe 
durante su prome bishita na Aruba. Reina Maxima a expresa 
tambe cu nan bishita a culmina den broche de oro cu e parti 
carnavalesco na unda cu e tambe por a baila y sinti con Aruba ta 
celebra nos cultura, nos Carnaval. 


Prinses Amalia tambe a expresa cu su bishita tawata un expe- 
riencia unico y ta sumamente contento y agradici cu e aprecio 
y e calor cu el a sinti di e pueblo di Aruba specialmente di nos 
muchanan cu a demostra un aprecio y calor genuino na nos 
Prinses. Esaki, Prinses Amalia a expresa ta loke e ta hiba mas 
den su curason di su bishita na nos pais. 


Nos ta mira atras riba dos dia di bishita di Famia Real hopi bon 
planifica y hinca den otro. Prome Minister ta gradici Rey Willem 
Alexander, Reina Maxima y Prinses Amalia pa nan bishita. Prome 
Minister ta gradici señora Nicole Hoevertsz y henter Comision Real. 
Prome Minister ta gradici S.E.Gobernador Alfonso Boekhoudt cu 
tawata anfitrion di bishita di Famia Real na Aruba. Tambe Prome 
Minister ta gradici tur esnan cu a traha duro pa haci bishita di 
Famia Real un exito. Y Prome Minister ta gradici pueblo di Aruba 
pa mustra nos miho cara pa laga nos huespednan real y ekipo cu 
a acompaña nan, sinti nan mes den tur confortabilidad. 


Na nan despedida 


Famia real ta expresa palabranan di 
gradicimento na pueblo di Aruba 

M 
inister di Turismo & Salud Publico, Sr. Dangui Oduber, 
ta satisfecho di por anuncia cu pa prome biaha na Aru- 
ba un operacion pa kita un tumor for di higra a wordo haci 
cu e aparato Sonopet di e compania Stryker. E operacion aki 
tabata posibel danki na e cooperacion entre Horacio Oduber 
Hospital (HOH) y Universitair Medisch Centrum na Utrecht 
(UMC Utrecht). Den cuadro di esaki, e aparato aki a wordo 
busca, cual ta wordo uza pe specialisacion di neurocirugia 
pero cu tambe por wordo uza pa cirugia di higra. 


E ciruhano Jan Ringers, kende tin 10 luna caba trahando 
na HOH, tin hopi experiencia trahando cu e aparato akinan 
na Hulanda. Consecuentemente, ora cu tabatin un pashent 
pendiente pa bay afo pa kita tumor di higra el a dicidi di 
tuma e reto pa haci e cirugia akinan mes na Aruba, mirando 
cu e aparato aki ta disponibel na HOH. Conhuntamente cu e 
team di Operatie Kamer, Dokter Ringers a haci e operacion 
cu a resulta uno exitoso. Remarcabel ta cu te ainda esaki ta 
e prome cirugia di su tipo haci den Caribe Hulandes. 


E team completo di HOH ta sumamente orguyoso pasobra 
pa prome biaha no mester a manda un pashent afo. E coop- 
eracion entre Hospital cu UMC Utrecht a obtene e aparato 
aki pa loke ta neurocirugia. E aparato ta originalmente 
destina pa e neurociruhano haci operacionnan di cerebro. 
Sinembargo,e ciruhanonan general tambe por haci uzo di 
esaki. Esaki sigur ta un stap hopi grandi den calidad di cuido 
medico na Aruba. E prome operacion exitoso aki ta un stap 
pa nos mes por atende nos hendenan na nan pais, sin cu 
mester manda nan leu for di cas y for di famia. 


E aparato aki ta haci un diferencia inmenso den diferente 
operacion grandi. Danki na AZV y e cooperacion entre HOH 
cu UMC Utrecht a logra adkiri e aparato aki. E coopera- 
cion cu UMC Utrecht ta dunando resultadonan hopi exitoso 
cu diferente operacionnan tumando luga na HOH. Esaki ta 
contribui grandemente na cuido medico di Aruba y lo trece 
mas oportunidadnan pa servicio na beneficio di nos pash- 
entnan. 


Minister Dangui Oduber: 


Mehorando cuido medico na Aruba 

WILLEMSTAD - Den ultimo siman 
di luna pasa un tribunal local di tres, 
Corte di Husticia a tuma un decision pa 
evita cu despues lo a crea un avalancha 
di demanda legal pa sumanan miyo- 
nario entre herederonan di un rica- 
chon multi-multi biyonario cu a sinti 
cu e ta yegando final di su dianan 
riba e planeta aki, a reuni su fortuna 
di 1.000.000.000 dollar pa garantisa 
cu su yiunan y su nietonan lo hereda e 
placa sin problema. 


Por lo menos asina el a pensa pasobra 
apenas algun luna cu a inverti un par di 
shen miyon dollar, ya un dje dos yiunan 
a lanta shen miyon dollar y a fia 15 
miyon pa haci un transaccion. 


E ricachon di nacionalidad Israeli na 
bida tabata doño di un compania di 
seguro cu yama Britannia Guarantee 
National Insurance Company cu sede 
na Georgetown, Grand Cayman. 
Dos abogado local a representa su 
interesnan y a demanda e compania 
Solid Holding 
Private Foundadion cu sede na Corsou. 


Esaki tambe tabatin dos abogado local. 
Y banda dje dos companianan local 
tabatin laberinto di compania yiu cu 
sede na Liechtenstein. 
E dictamen cu e tribunal local a dicta 
siman pasa ta pa conhela tur transac- 
cion cu capital di Solid y laga inves- 
tiga ken a lanta cuanto placa for di 
e compania for di mei 2017 te ne 
momentonan aki. Mester investiga ken 
a tuma cua decision cu cua poder y ken 
a autorisa pa duna un dje yiu muhenan 
100 miyon dollar y fie 15 miyon dollar 
den banda. 


Na mesun tempo a dicidi cu ta schors 
e directornan di Solid y nombra direc- 
tornan neutral. 
A prohibi e directornan nobo pa paga 
mas cu 30.000 dollar den un tirui na 
cualke hende y menos na e accioni- 
stanan sin previo autorisacion dje doño 
di capital di Solid. 


E huesnan a paralisa e derecho di voto 
di tur hende envolvi den e herencia y 
nombra ken ta Protector dje compania 
pasobra tabatin Moros en la costa 24 
ora pa dia. 
E directornan nobo di e entidad cu tin 
e placa no mag paga nada sino nan 


tin cu paga un boet di 50.000 florin pa 
dia. 


E ricachon Israeli cu a muri dia 1 maart 
2015 y cu a deposita e mil miyon dollar 
den un compania na Merca no por a 
pensa cu e herencia lo a bira un broyo 
asina pasobra awor e huesnan mester 
determina cuanto cada un dje dos 
yiunan, esakinan su cuater yiunan y e 
otro yiu cu no a casa ni a haya yiu. 


Ademas cu nan mester investiga si e 
multimiyonario tin yiu fuera di matri- 
monio pasobra e tambe tin derecho 
riba e herencia. 


Tribunal local a bula’den 


Evitando cu herederonan lo 
pluma US$1.000.000.000 

Fortaleza Pa Famia 


AUNKE con malo mundo por bira, ni maske cuanto hende hala for di Dios y ta biba pa nan cuenta, 
ni maske cuanto ciencia y bruheria aumenta, y hende ta bay nan tras enbes di busca Dios, 
e poder di oracion nunca lo tambalia. Pasobra e poder di oracion ta poder di Dios. 


Stress y depresion a aumenta pa motibo cu hende ta stima placer mas cu Dios, orguyo y arogancia, 
mara na rebeldia a bira pan di cada dia, nan kier haci tur cos riba nan mes y nan no kier depende di Dios. 


Hesus a siña tur hende haci oracion di Nos Tata, pasobra den e oracion di nos Tata nos ta reconoce nos 
Tata Dios como e Todopoderoso, kende por bendiciona nos y libra nos for di maldad. 
E oracion aki ta siña nos cla y raspa cu hende no por biba leu for di Dios. 


Dios a institui un base di oracion den 2Cronicas 7:14 cual mundo henter por haci uzo di dje pa yega cerca Dios: 
Si Mi pueblo cu ta wordo yama na mi nomber, humiya nan mes y haci oracion, 
y busca Mi cara, y bira malo for di nan mal camindanan,e ora ey lo Mi tende for di cielo, 
lo Mi pordona nan pica y cura nan tera. 


Pasobra maske nos ta cana den carni, nos no ta bataya segun carni. 
Pasobra e armanan cu nos ta bataya cune no ta carnal, ma poderoso den Dios pa basha fortinan abao. 
Y pa destrui speculacion y tur arogancia cu ta wordo lanta contra e conocemento di Dios, 
hibando den cautiverio tur pensamento, pa haci nan obedecido na Cristo. 
Y nos ta cla pa castiga, tur desobediencia, una bes cu boso obediencia ta completo (2 Corintionan 10: 3-6). 


Pasobra nos lucha nos ta contra carni y sanger, sino contra e gobernantenan, y contra e podernan, 
contra e forsanan mundial di e scuridad aki, contra e forsa spiritual di maldad den e luganan celestial (Efesionan 6:12). 


Ta dificil pa nos reacciona y lucha pa medio di carni contra e diabel, 
cual nos no ta mira, pero nos sa di su influencia grandi cu e tin riba esnan cu no kier reconoce, 
Cristo Hesus como Señor y Salbador. 


P’esey tur dia mester keda fresco den nos memoria lo siguiente: 
• Pa medio di oracion cu Abraham a haci na Dios, Dios a rescata Lot y su famia for di Sodoma y Gommora. 
• Pa medio di oracion Elias a baha candela for di cielo y destrui saserdotenan di Baal y Acera. 
• Pa medio di oracion Elias a roga na Dios y awa a yobe despues di tres aña. 
• Pa medio di oracion y alabansa Pablo y Silas a wordo libra for di cadenanan y saca for di prison. 
• Pa medio di oracion cu Iglesia tabata haci, Pedro a wordo libra for di prizon. 
• Pa medio di oracion cu rey Ezequias a haci na Dios, e a wordo libra for di Senaquerib. 
• Pa medio di oracion cu rey Ezequias a haci Dios a dune 15 aña mas di bida. 
• Maske con gran guerero rey David tabata, ta oracion a scapa su bida for di yiu Absalon. 
• Pa medio di oracion na Dios Eliseo a lanta e yiu di e muhe Sunamita for di morto. 
• Ana su matriz tabata cera, y ta medio di persevera den oracion Dios a habri su matriz, y dune Samuel como yiu. 


Ma sea alerta tur ora bay haciendo oracion, 
pa boso por tin forsa pa scapa di tur e cosnan aki cu ta bay tuma luga y para dilanti di e Yiu di hende ( Lucas 21:36). 


Sinceramente, Pastor Marcel Balootje 


Nada por surpasa e poder di oracion 

Mane solo ta despedi y e dia ta termina, asina mi 
ta despedi di boso y mi bida terenal a yega 
su fin. Laga e dushi recuerdonan cu mi a pasa cu 
boso ta boso Consuelo te dia nos bolbe reunie 
den Reino Celestial. 


Cu inmenso tristesa na nos curason nos ta 
anuncia fayecimento di nos ser keri: 


Sr. Mirto 
Alexander Krozendijk 
Mihor conoci como Mirto 
*08 -02-1961 - †29- 01-2023 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi 
encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di: 


Francisca Epifania Croes 
Cariñosamente yama: “Fanny” 
*06-09-1953 - †03-02-2023 


Acto di entiero lo wordo anuncia despues. 


DIALUNA awo 6 di februari lo tin 
otro Rosario Bibo na kapel di Alto 
Vista pa 7or y mey di anochi. Comision 
organisado un bes mas ta invita tur 
hoben y adulto pa asisti na e Rosario 
Bibo y hunto resa pa paz y amor den 
cada cas di famia. Tambe pa esnan 
enfermo, adultonan mayor, traha- 
donan, hobennan y tur esnan den 
necesidad sea material of spiritual. 
Cada persona por presenta tambe su 
intencion personal y pidi yudansa di 
Birgen di Alto Vista. Tambe por gradici 
pa tur fabor y gracia ricibi y sea 
conforme cu boluntad di Dios. Pues 
dialuna awo, pa 7or y mey di anochi lo 
tin otro Rosario Bibo na kapel di Alto 
Vista. 


M 
inisterio di Naturalesa conhuntamente cu Ministerio di Economia a firma 
un acuerdo cu Qredits Microfinanciering pa lansa e proyecto di Agri-Loan. 
Pa cunukeronan, e retonan pa cuminsa un negoshi di agricultura ta varia di 
clima, tereno, conocemento, financiamento y costo di produccion. 


Ambos Ministers Arends y Minister Wever ta mira e oportunidadnan pa eleva e 
sector di agricultura pa haci’e un parti vital di nos economia, como proveedor di 
cuminda y productonan esencial pa nos comunidad. 


Pa e motibo aki a desaroya e Agri-Loan pa atende cu e reto di financiamento, 
ofreciendo estimulo pa asina sigui aporta na nos sector Primario paso pa paso. 


E Agri-Loan lo crea un fondo di 3 miyon florin destina pa cunukero local. E fondo 
lo ser reparti den lening individual di entre 5 pa 200 mil florin cu un interes 
reduci di 2%. Qredits Microfinanciering lo uza Aruba como un modelo pa futuro 
proyectonan den Reino. 


Ademas di Agri-Loan, Qredits a colabora cu Gobierno di Aruba pa lansa e Agri- 
Business Academy. E curso ta enfoca ariba maneho di empresa y desaroyo di un 
plan financiero adapta specificamente pa cunukero local. 25 participantenan ta 
siguiendo e curso di 12 siman pa bira agricultor comercial. Lo tin oportunidad 
pa mas cunukero interesa registra pa dicho curso. 


Un palabra di gradicimento na Qredits y su team completo pa colabora cu 
Gobierno di Aruba pa realisa e fondo unda por aporta na nos sector di agricul- 
tura y nos futuro siguridad di alimentacion. 


Rosario Bibo dialuna 6 
di februari na Alto Vista 
Sosten financiero 
pa sector primario 

Mi no a muri. 
Ta pesey mi no a bisa ayo. 
Mi a djies habri mi halanan y bula bai keiro. 
Boso a keda atras. 
No laga tristesa domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


Nos ta anuncia fayecimento di: 


Sr. Fabio 
Alejandro Laclé 
mihor conoci como Jopi 
Sunrise 01-05-1940 Sunset 26-01-2023 


Na nomber di su: 
Esposa: Sra. Balvina Laclé Sanabria. 


Yiunan: 
Fabiola Dixon-Laclé y Gregg Dixon 
Alvin Laclé y Johrainne Laclé-Giron 


Nieta(o)nan: 
Alexandra Dixon, Gabriella Dixon, †Emmanuel 
Dixon, 
Jobriël Laclé y Nivlainne Laclé 


Tata: 
†Jacobo Francisco (Coco) Laclé 


Mama: 
†Anna Maria (Miminchi) Laclé-Laclé 


Rumannan: 
†Jeanette y †Roland Laclé y famia 
†Jacobito Bello 
Hendrik (Henny) Laclé y Mathilda Laclé-Flanegin y 
famia 
†Gisela (Sally) y Wilfred (Sonny) Polak- Laclé y 
Famia 
Violeta y Frans Alten- Laclé y famia 
Ruth y Roland Lejuez- Laclé 
Jaime y Helen (Lientje) Laclé y famia 
José (Joy) y Cheryl Laclé Arendsz y famia 


Tanta na bida: 
Nicomeda (Ninita) Croes-Laclé y famia 


Tur su sobrina- y sobrinonan, primo- y primanan, 
swa- y cuñanan, bisiñanan, ihanan, amigo- y 
conocirnan. 


Amigonan di cas: Juan y Patricia Jansen-Arias 
Manera yiu: Robin van der Woude 


Maria y Ricky Hoeverts cu semper tabata 
pendiente como bon bisiña, Ayrine Marugg 
y Maria Caster cu hopi amor semper a yuda, 
enfermero(a)nan di wonden poli. 
Demas famia Laclé, Sanabria, Dixon, Giron, 
Flanegin, Alten, Lejuez, Arendsz, Arends, Croes, 
Bremer, De Mey, Yarzagaray, Oduber,Thiel y tur 
Famia na Colombia. 


Ta invita tur famia y amigonan pa acto di 
condolencia y entiero ariba diasabra 4-02-2023 
di 9.00 am pa 11.00 am na Misa Santa Filomena 
na Paradera. Sigui pa un respons y despues lo sali 
pa santana Sabana Basora. 


Ta pidi encarecidamente pa no manda flor of 
krans, lo tin un box disponibel pa donacion pa 
Wilhelmina Kankerfonds. 


Nos ta pidi disculpa si nos por a lubida un of otro 
persona of famia den nos momento di tristesa. 


Nos disculpa cu nos no por ricibi bishita di 
condolencia despues di entiero na cas. 


“Bou di alanan di Dios mi ta sigur” 
Abo ku ta biba bou di amparo di Altisimo, 
ta hospedá den sombra di 
Dios Omnipotente, bisa Señor: 
“Mi refugio, mi forti, mi Dios, 
den kende mi ta 
pone mi konfiansa” 
Salmo 91:1-2 


Cu hopi dolor na nos curason pero conforme 
cu boluntad di Dios y agradecido pa tur locual 
ela nifica den nos bida , nos ta participa 
fayecimento di nos mama, suegra, wela, 
bisawela y tanta 


Sra. Vda. Maria 
Marcela Maduro 
*16-06-1932 †25-01-2023 


Casa: †Juan Maduro 


Na nomber di su: 
Yiunan: 
Natalio (Taly) y Betty Maduro-Medina 
Maria (Chichia) Maduro 
Alberta (Betty) Maduro 
Eric y Brigida Maduro-Geerman 
Lucia (Susy) Maduro y Vale Koolman 
Sabelita (Lita) y Polin Danjo-Maduro 
†Lucas Maduro 
Elsa y Roland Arends-Maduro 
†Michel Maduro 
Hose (Jos) y Maritza Maduro 


Nieto(a)nan: 
Andre, Jeffrey, Jo-anne Maduro 
Jean Pierre Maduro, Stacy Boezem 
Melissa, Mitchell, Lucas Maduro 
Ellery, Eldrick, Yormery Maduro 
Aaron, Valery Koolman 
Michael, Patrick, Christian Danjo 
†Billy, Diveana, Annebelle, Ronald Arends 
Josiree, MeryAnn, Johan, Susan, Shannon Maduro 


22 Bisanieto(a)nan 


Bon amigo di cas/ famia: Elison Mercera y famia 


Rumannan: 
†Cornelis Maduro y famia 
†Frans Maduro y famia 
†Pancracia Franken-Maduro y famia 
†Cerilio Maduro y famia 
†Eliza Maduro y Maduro 
†Eusebio maduro y famia 
†Ursulita Maduro 
†Encarnacion Maduro y famia 


Swa y cuñanan d.f.m y famia 


Sobrina(o)nan, prima(o)nan, ihanan, bon 
bisiñanan y conocirnan 


Gradicimento na Cas Betesda, WGK, H.O.H, piso 
4A, Dr de Kort 


Demas famia: 
Maduro, Medina, Geerman, Koolman, Danjo, 
Arends, Tromp, Franken, Ras, Vrolijk, Thijzen 


Nos disculpa si den nos tristesa por a lubida algun 
famia. 


Acto di entiero lo tuma lugar diasabra 4 di 
februari 2023 di 2:00 pa 4:00 pm na Aurora 
Funeral Home, despues lo Sali pa Santana 
catolico na Sta Cruz. 
Despues di entiero no ta ricibi bishita di 
condolencia na cas. 


Salmo 118:29 
Duna gradisimento na Senor, pasobra E ta bon, 
pasobra Su miserikordia ta pa semper 


Conforme y agradecido na nos Creador: 
Ta anuncia fayecimento di mi casa, 
tata y welo stima: 


Sr. Victor Albert Junior Lewis 
Miho conoci como: Juni / Lewie 
*20-07-1961 - †24-01-2023 


Esposa: Sra. Linda Lewis Hieroms 


Yiunan: Lisle Lewis 
Liz y Olson Yarzagaray Lewis y yiu 


Nieto: Lance Yarzagaray 


Mayornan: Victor Lewis y †Alejandrina Quandus 


Rumannan: Ingrid 
Maritza y Fico 
Pamela 
Victor y Gina 
Jessie y Elnathan 


Sobrinonan: Randolph, Jason, Gillienne, Benoni, 
Vashni, Gerson, Davic, Quiomy, Marie-Luisette, 
Enny-Marie, Ginnette 


Omo y Tantanan: 
†John 
†Michael 
†Vincent 
Winston 
Irma 
Lancelot 
†Celestino 
†Francisco 


Swa y Cunanan: 
Jorge 
Madeline 
Rudolfo 


Madrina y padrinonan, comer y compernan, 
primo y primanan, Ihanan 


Su ayudante: Sra Ita Ridderstaat 


Famia nan: Lewis, Hieroms, Quandus, Yarzagaray, 
Albertsz, Servinus, Luydens, Ras, Commenencia, 
Chirino, Chai, Tromp, Ridderstap, Geerman, 
Lopez, Kalis, Dubero, Goyla, Jacobs, Maduro, 
Croes, Wix, Vrolijk, Hijmering, Wu, Martha, Wester, 
Maury Florez, Rodriguez, Caton, Webb, de Cuba, 
Wernet, Rosendo y demas famia nan na: Aruba, 
Hulanda, Corsow y Merca 


Coleganan di WEB ARUBA NV, ex-coleganan di 
Air Aruba NV y General Air Services NV 


Bon amigo(a)nan di cas y friendnan di Harley 
Davidson, 


Ta keda invita pa asisti na e acto di condolencia 
y despedida, cual lo tuma lugar na 
Aurora Funeral Home, diasabra 4 februari 2023 di 
8:00 am – 11.00 am y sigi pa e acto di cremacion 
cu lo tuma lugar den seno familiar. 


Nos ta lamenta cu nos no ta ricibi bishita di 
condolencia na cas. 


Tambe nos ta pidi nos disculpa si nos por a lubida 
un of otro famia den nos tristeza. 


Lo tin un box disponibel pa haci un donacion na 
Koningin Wilhelmina Fonds Aruba. 


†Theresita 
Editha 
Pascual 
Juliana 
Thomas 
Paulita 
†Emilia 
Jerry “Tung Sang” 


Yvonne 
Bernadette 
Roberto 


